**A Közösségi Szociális Szövetkezet (KöSzSz)**

**üzleti ajánlata szociális szövetkezetek számára.**

A KÖSzSz Budapesten működtet adományboltokat, amelyekbe – többek között – jelentős mennyiségű ruházati termék érkezik, rendszeresen. Ezeket a szövetkezet munkatársai szétválogatják és nagy részét az adományboltokban értékesítjük. Összességében több ruházati cikk érkezik (és több marad a válogatás, selejtezés után is), mint amit a boltokban el tudunk adni. Így folyamatos többlet keletkezik ebből az árutípusból. Ezt kínáljuk eladásra, kereskedelmi mennyiségben.

**Pontosan mit kínálunk?**

Olyan válogatott ruhákat, cipőket, plüss állatokat, amelyek átestek már egy válogatáson, krém vagy extra minőségű tételeket nem tartalmaznak, de másod osztályúnál rosszabb (foltos, sérült, lyukas, hibás, nagyon régi) darabok szintén nincsenek a válogatásban. Ezek típus szerint (gyerek, felnőtt, nyári, téli, sport, alkalmi, stb.) vegyesek, kb. 12-14 kilós zsákokban. A cipők, plüss állatok külön válogatva állnak rendelkezésre. Ezen kívül speciális „termékünk” a kézműves alapanyag célból válogatott ruházat, méteráru, lakástextil. Ezek olyan különleges anyagok, ruhák, amelyek anyaguknál, színüknél, mintázatuknál, jellegüknél fogva alkalmasak egyedi, kézműves termékek előállítására, mint alapanyag.

**Milyen célra ajánljuk?**

A használt ruházat elsősorban piacokon, vásárokon, alacsony árfekvésben, turkáló jelleggel történő árusításra alkalmas, illetve bármilyen alkalmi jellegű árusításra is (pl. munkahelyi, intézményi, művelősési ház helyszíneken). Amennyiben adott településen vagy régióban beválik ez a fajta áru, akkor esetleg érdemes állandó jellegű, bolti árusítást bevezetni. Árukészletet folyamatosan tudunk biztosítani. A kézműves anyagokat pedig olyan szövetkezeteknek ajánljuk, melyek kézműves technikákkal egyedi tárgyakat állítanak elő (pl. bábok, figurák, terítők, díszpárnák, patchwork termékek).

**Hogyan vásárolhat?**

Budapesten, a 11. ker. Budafoki út 70. szám alatt található raktárunkban lehet vásárolni, amely akár teherautóval is könnyen megközelíthető és rakodható. Vásárolni jelenleg csak előzetes, telefonos bejelentkezés alapján lehet. Lehetőség van helyszíni válogatásra is.

**Áraink:**

Vegyes ruházat, cipő (zsákos) 150 Ft/kg + 27% áfa

Vegyes ruházat, cipő (válogatva) 300 Ft/kg + 27% áfa

Plüss állatok (válogatva) 500 Ft/kg + 27% áfa

Kézműves anyagok (válogatva) 800 Ft/kg + 27% áfa

Nagy mennyiség vásárlása esetén árkedvezmény lehetséges!

**Kapcsolat:**

Közösségi Szociális Szövetkezet

[www.koszsz.hu](http://www.koszsz.hu/)

Vízkelety László

06-20-592-9512

vizkelety.laszlo@gmail.com